पाएं अपने शहर की ताज़ा ख़बरें और फ्री ई-पेपरडाउनलोड करें
आगरा जिले के थाना सैंया क्षेत्र में बुधवार दोपहर बाइक सवार भाई-बहन को बेकाबू डंपर ने अपनी चपेट में ले लिया जिससे भाई गंभीर रूप से घायल हो गया और बहन ने मौके पर ही दम तोड़ दिया। सूचना पर पहुंची पुलिस ने घायल को उपचार के लिए अस्पताल भेज दिया। मृतका के शव को पोस्टमार्टम के लिए भेज दिया।
घटना बुधवार दोपहर करीब एक बजे के थाना सैंया क्षेत्र में सैंया-इरादत नगर मार्ग पर गांव रजपुरा के पास की है। बाइक सवार 27 वर्षीय मानवेंद्र सिंह परमार पुत्र केदार सिंह निवासी नगला दूल्हे खां थाना खेरागढ़ अपनी 22 वर्षीय तयेरी बहन सोनिया और एक साल की मासूम बच्ची जाह्नवी को अपने साथ बाइक से ला रहा था। एक बेकाबू डंपर ने पीछे से बाइक में टक्कर मार दी।
टक्कर से भाई बहन और बच्ची तीनों सड़क पर गिर गए। डंपर का पहिया सोनिया के पेट और सिर के ऊपर से निकल गया जिससे उसकी मौके पर ही मौत हो गई। सूचना पर पहुंची पुलिस ने घायल युवक को अस्पताल भेजा हादसे की सूचना पर पुलिस पहुंच गई और एंबुलेंस बुलवाकर घायल मानवेंद्र को उपचार के लिए आगरा भेज दिया और मृतका के शव को कब्जे में लेकर पोस्टमार्टम के लिए भेज दिया। हादसे में सोनिया की मौत हो गई और मानवेंद्र घायल हो गया। एक साल की मासूम जाह्नवी को हल्की फुल्की खरोंच आई है वह सकुशल बताई जा रही है।
बता दें कि भाई बहन को ससुराल से ला रहा था। मृतका का पति दिल्ली में काम करता है। मृतका सोनिया के मायके पक्ष के लोगों ने बताया कि करीब तीन वर्ष पूर्व ही शादी हुई थी। उसका पति वीरेश दिल्ली में काम करता है। सोनिया को अपने माता पिता की याद आ रही थी जिससे उसे लाने के लिए उसका तयेरा भाई मानवेंद्र गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn